Ludvig Enge
Store norske leksikon,Historie,Norsk og nordisk historie,Norges historie,Norges historie fra 1884 til 1940
Ludvig Enge var en norsk politiker (Arbeiderpartiet). Han kom i 1899 som elektriker til Borregaard, og han bodde senere i Sarpsborg. Enge var med på grunnleggelsen av den første fagforeningen ved Borregaard i 1901, og av Sarpsborg arbeiderparti i 1903.
Enge ble i 1909 valgt som første sosialistiske stortingsrepresentant fra Østfold. Han var stortingsrepresentant i periodene 1910–1915, 1919–1921 og 1928–1930. I årene 1905–1918 var han medlem av bystyre og formannskap i Sarpsborg. Han var ordfører i 1917–1918, og ble valgt til borgermester i 1919. Han var siden rådmann. Les mer i Store norske leksikon Norsk historie fra 1815 til 1905 Norges historie fra 1905 til 1939